Η πολιτική σε κρίση
2026-03-09 19:00 - 21:00 (Europe/Athens)
Συνεχίζονται την Δευτέρα 9 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγητής του έβδομου σεμιναρίου με θέμα «Η πολιτική σε κρίση” είναι ο Στέφανος Δημητρίου Καθηγητής Πολιτικής Φιλοσοφίας στο Τμήμα Πολιτικής Επιστήμης και Ιστορίας του Παντείου Πανεπιστημίου.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΕΚΔΗΛΩΣΗ ΓΙΑ ΤΗΝ ΓΥΝΑΙΚΑ ΚΑΙ ΤΗΝ ΚΛΙΜΑΤΙΚΗ ΚΡΙΣΗ
2026-03-15 18:00 - 20:00
Εκδήλωση με θέμα “Γυναίκα και περιβαλλοντική αλλαγή – Η έμφυλη διάσταση της κλιματικής κρίσης” διοργανώνει ο Δήμος Νέας Σμύρνης και η Δημοτική Επιτροπή Ισότητας την Κυριακή 15 Μαρτίου, ώρα 18:00, στον Δημοτικό Πολυχώρο “Γαλαξίας”.
Στην εκδήλωση που πραγματοποιείται με αφορμή την Παγκόσμια Ημέρα της Γυναίκας θα μιλήσουν:
* Ράνια Οικονόμου, Αντιδήμαρχος Πρασίνου και Πρόεδρος της ΔΕΠΙΣ με θέμα “Περιβαλλοντική αλλαγή: Η αόρατη επιβάρυνση των γυναικών”
* Δρ. Ζέφη Δημαδάμα, Λέκτορας Διεθνών και Ευρωπαϊκών Σπουδών στο Πάντειο Πανεπιστήμιο και τ. Γενική Γραμματέας Ισότητας και Ανθρωπίνων Δικαιωμάτων με θέμα: “Κλιματική Κρίση και γυναίκες: Ανισότητες, ανθεκτικότητα και βιώσιμη ανάπτυξη”
* Δρ. Σοφία Καλανταρίδου, Καθηγήτρια Μαιευτικής και Γυναικολογίας Πανεπιστημίου Αθηνών, Πρόεδρος Ελληνικής Εταιρείας Οικογενειακού Προγραμματισμού & Αντισύλληψης, Αντιπρόεδρος Ελληνικής Εταιρείας Κλιμακτηρίου & Εμμηνόπαυσης με θέμα “Επιπτώσεις κλιματικής κρίσης στην γυναικεία υγεία και γονιμότητα”
* Σίσσυ Βωβού, Φεμινίστρια, Αντιπρόεδρος Πανελλαδικού Σωματείου Γυναικείων Δικαιωμάτων “Το Μωβ” με θέμα “Η φωνή των γυναικών για ισότητα και δικαιοσύνη στον παγκόσμιο Νότο”
Καλλιτεχνική συμμετοχή: Αλεξάνδρα Πολυχρονοπούλου
Συντονισμός: Ράνια Οικονόμου

Η Χάννα Άρεντ για την κοινοτοπία του κακού
2026-03-16 19:00 - 21:00
Συνεχίζονται την Δευτέρα 16 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Εισηγήτρια του έβδομου σεμιναρίου με θέμα “Η Χάννα Άρεντ για την κοινοτοπία του κακού” είναι η Βίκυ Ιακώβου, Αναπληρώτρια καθηγήτρια Σύγχρονης Πολιτικής Φιλοσοφίας στο Τμήμα Πολιτικής Επιστήμης και Ιστορίας του Παντείου Πανεπιστημίου
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.

ΣΕΜΙΝΑΡΙΟ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ ΣΤΟΝ ΓΑΛΑΞΙΑ
2026-03-18 19:00 - 21:00
Σεμινάριο με θέμα “Πως να επιλέξω ‘σωστά’ σπουδές και επάγγελμα” πραγματοποιείται την Τετάρτη 18 Μαρτίου, ώρα 19:00 στον Δημοτικό Πολυχώρο “Γαλαξίας”. Το σεμινάριο διοργανώνει η Διεύθυνση Παιδείας & Διά Βίου Μάθησης του Δήμου Νέας Σμύρνης υπό την αιγίδα της Διεύθυνσης Δευτεροβάθμιας Εκπαίδευσης Δ’ Αθήνας.Στο σεμινάριο θα μιλήσουν ο Νίκος Δεμερτζής Σύμβουλος Σταδιοδρομίας και Επαγγελματικού Προσανατολισμού και ο Φώτης Ανδρέου, Διευθυντής Δευτεροβάθμιας Εκπαίδευσης Δ’ Αθήνας.Είσοδος ελεύθερη

ΕΦΗΒΕΙΑ ΚΑΙ SOCIAL MEDIA
2026-03-19 18:30 - 20:30
Το 3ο Σεμινάριο για Γονείς και Εκπαιδευτικούς με θέμα “Βλέπ(ω)-μαι άρα υπάρχω. Εφηβεία και Social Media” πραγματοποιείται την Πέμπτη 19 Μαρτίου ώρα 18:30 στην Αίθουσα Δημοτικού Συμβουλίου (2ας Μαϊου 8, Κεντρική Πλατεία)
Τα σεμινάρια πραγματοποιούνται από το Κέντρο Πρόληψης Εξαρτήσεων ΗΛΙΟΣ, σε συνδιοργάνωση με το Τμήμα Παιδείας του Δήμου Νέας Σμύρνης. Στόχο έχουν την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Είσοδος ελεύθερη.

ΜΕΛΟΠΟΙΗΜΕΝΗ ΠΟΙΗΣΗ ΠΑΛΑΜΑ
2026-03-22 12:00 - 14:00
«Έσκυψα προς την ψυχή μου» είναι ο τίτλος της συναυλίας αφιερωμένης στον ποιητικό λόγο του Κωστή Παλαμά που θα πραγματοποιηθεί την Κυριακή 22 Μαρτίου, ώρα 12:00 στην Εστία Νέας Σμύρνης. Πρόκειται για μια πρωτοβουλία του Δήμου Νέας Σμύρνης, που διοργανώνεται από κοινού με την Εστία Νέας Σμύρνης, με αφορμή την Παγκόσμια Ημέρα Ποίησης, υπό την αιγίδα του Ιδρύματος Παλαμά, με ΕΛΕΥΘΕΡΗ ΕΙΣΟΔΟ.
Το έργο που θα παρουσιαστεί είναι μια μουσική σύνθεση της Έλενας Παυλέα που υπογράφει τη μουσική σύνθεση και την ενορχήστρωση, προσεγγίζοντας τα ποιήματα με σεβασμό στο ύφος και το πνεύμα του ποιητή, μέσα από ορχηστρική και χορωδιακή γραφή.
Το πρόγραμμα περιλαμβάνει νέες μελοποιήσεις ποιημάτων, ενώ παράλληλα θα παρουσιαστούν παλαιότερα ορχηστρικά έργα της συνθέτριας, έργα για σόλο πιάνο, καθώς και έργα μουσικής δωματίου, προσφέροντας μια συνολική εικόνα της συνθετικής της πορείας.
Ερμηνεύουν οι καλλιτέχνες Αγγελική Τουμπανάκη, Σπύρος Κλείσσας και Ιωάννα Βρακατσέλη. Συμμετέχουν η Sinfonietta Ορχήστρα Αθηνών, υπό τη διεύθυνση του Μαέστρου Γιώργου Αραβίδη και η Νεανική Χορωδία και η Χορωδία “Ambitus” Λεοντείου Σχολής Νέας Σμύρνης υπό τη διεύθυνση της Μαέστρου Κατερίνας Βασιλικού.
Το μουσικό έργο αποδίδουν οι Μάριος Καζάς και Christine Tokatlian στο πιάνο, η Στέλλα Τσάνη στο βιολί και ο Γιώργος Γουμενάκης στο μαντολίνο.
Ομιλητές της εκδήλωσης θα είναι ο Γιάννης Παππουτσάκης, ποιητής, συγγραφέας, παραγωγός της ΕΡΤ – Δεύτερο Πρόγραμμα “Η Φωνή της Ελλάδος” και ο Ευριπίδης Γαραντούδης, Καθηγητής Φιλολογίας του Πανεπιστημίου Αθηνών και μέλος του Δ.Σ. του ιδρύματος Παλαμά
Συντονίζει και προλογίζει ο Παναγιώτης Ανδριόπουλος, θεολόγος – μουσικός και υπεύθυνος του καλλιτεχνικού συνόλου “Πολύτροπον”
Σκηνοθετική επιμέλεια και video art: Alessandro Spiliotopulos

ΒΙΟΓΡΑΦΙΚΑ

ΧΑΙΡΕΤΙΣΜΟΣ

ΤΕΧΝΗΤΗ ΝΟΗΜΟΣΥΝΗ - ΕΠΑΓΓΕΛΜΑΤΙΚΟΣ ΠΡΟΣΑΝΑΤΟΛΙΣΜΟΣ
2026-03-23 19:00 - 21:00
Ημερίδα Επαγγελματικού Προσανατολισμού με θέμα “Τεχνητή Νοημοσύνη. Απειλή ή ευκαιρία για τα επαγγέλματα;” διοργανώνει ο Δήμος Νέας Σμύρνης την Δευτέρα 23 Μαρτίου, ώρα 19:00 στο Ίδρυμα Ευγενίδου (Πλανητάριο), Συγγρού 387. Η εκδήλωση τελεί υπό την αιγίδα της Διεύθυνσης Δευτεροβάθμιας Εκπαίδευσης Δ’ Αθήνας.Στο πρώτο μέρος της εκδήλωσης εισηγήσεις θα κάνουν η Δρ. Ελένη Λιβανίου, Εκπαιδευτική Ψυχολόγος, με θέμα “Εφηβεία: Διαχείριση άγχους στην εποχή της Τεχνητής Νοημοσύνης (ΑΙ)”, ο Νίκος Δεμερτζής, Σύμβουλος Σταδιοδρομίας με θέμα “Σύγχρονη αγορά εργασίας – Σύγχρονες δεξιότητες σταδιοδρομίας” και ο Δρ. Ανδρόνικος Καλίρης, Σύμβουλος Σταδιοδρομίας στο Γραφείο Διασύνδεσης Πανεπιστημίου Πειραιά με θέμα “Τεχνητή Νοημοσύνη, έφηβοι και αποφάσεις για το μέλλον: Από τους μύθους στα δεδομένα”.Θα ακολουθήσει διαδικτυακή παρέμβαση του Δρ. Δημήτρη Γαϊτάνη, Προϊσταμένου Διεύθυνσης ΣυΕΠ του ΕΟΠΠΕΠ και υπεύθυνου των Ευρωπαϊκών Δικτύων Euroguidance και Europass στην Ελλάδα, με θέμα “Νέα Europass Smart CV και Europass Profile με την χρήση ΑΙ”.Η ημερίδα θα κλείσει με το μουσικό συγκρότημα μαθητών του 6ου Γενικού Λυκείου Νέας Σμύρνης.
Θα χορηγηθεί βεβαίωση παρακολούθησης.Είσοδος ελεύθερη

Είκοσι ένα και συλλογική μνήμη
2026-03-23 19:00 - 21:00
Ολοκληρώνονται την Δευτέρα 23 Μαρτίου τα Σεμινάρια Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που πραγματοποιούνται στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο. Εισηγήτρια του τελευταίου σεμιναρίου με θέμα “Είκοσι ένα και συλλογική μνήμη” είναι η Χριστίνα Κουλούρη, Πρύτανης του Παντείου Πανεπιστημίου, Καθηγήτρια Νεότερης και Σύγχρονης Ιστορίας.
Το σεμινάριο θα πραγματοποιηθεί στον Δημοτικό Πολυχώρο “Γαλαξίας”,ώρα 19:00-21:00, με ελεύθερη είσοδο.
Τον γενικό συντονισμό των Σεμιναρίων έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.
Είσοδος ελεύθερη

Η ΣΥΜΒΟΛΗ ΤΩΝ ΓΥΝΑΙΚΩΝ ΣΤΟΝ ΑΓΩΝΑ ΤΗΣ ΑΝΕΞΑΡΤΗΣΙΑΣ
2026-03-24 19:00 - 21:00
Με αφορμή τη συμπλήρωση 200 χρόνων από την Έξοδο του Μεσολογγίου, και την Παγκόσμια Ημέρα της Γυναίκας ο Δήμος Νέας Σμύρνης τιμά τον ηρωισμό και την προσφορά των γυναικών στην Ελληνική Επανάσταση, με μια ξεχωριστή εκδήλωση την Τρίτη 24 Μαρτίου, ώρα 19:00 στον Δημοτικό Πολυχώρο «Γαλαξίας».Για το θέμα θα μιλήσει η Ευγενία Κατούφα, Δημοσιογράφος, Κοινωνική Επιστήμων, Ερευνήτρια Ιστορίας, ενώ σχολιασμό θα κάνει η Ιστορικός Άρτεμις Σκουμπουρδή.Στο μουσικό μέρος της εκδήλωσης θα τραγουδήσουν οι: Παύλος Καρποδίνης, Μιχάλης Μεταξάκης και Εμμανουέλα Καρυτινού. Στο πιάνο ο Θοδωρής Ξυδιάς.Συμμετέχουν ο Σύλλογος Μεσολογγιτών Αττικής «Η Ιερά Πόλις» και η Παιδική Χορωδία του International Metropolitan School.
Την επιμέλεια και τον συντονισμό έχει η Εντεταλμένη Δημοτική Σύμβουλος Ψυχικής Υγείας Ελισάβετ Ηλιάδου.

Μοναξιά: Το αθέατο βάρος της σιωπής και οι δρόμοι υποστήριξης για τον άνθρωπο που μένει μόνος
2026-03-30 18:30 - 21:30
Η Τ.Ο.Π.Ψ.Υ. του Δήμου Νέας Σμύρνης σας προσκαλεί σε μια ανοιχτή εκδήλωση αφιερωμένη στη μοναξιά, ένα βίωμα που συχνά μένει κρυφό αλλά επηρεάζει βαθιά την ψυχική μας υγεία.
Μιλάμε ανοιχτά, ενημερωνόμαστε, συνδεόμαστε.

Στην εκδήλωση συμμετέχουν επαγγελματίες ψυχικής υγείας της ΤΟΠΨΥ, οι οποίοι θα προσεγγίσουν το θέμα μέσα από την κλινική, κοινωνική και ανθρωπολογική του διάσταση.

Συντονισμός:
Θεώνη Φωτιάδη – Ψυχολόγος D.E.S.S., Προϊσταμένη Τμήματος Υγείας Δήμου Νέας Σμύρνης

Σας περιμένουμε για μια ουσιαστική συζήτηση, με στόχο την κατανόηση, την ενδυνάμωση και τη δημιουργία δικτύων υποστήριξης στην κοινότητά μας.

ΜΕΛΩΔΙΕΣ ΠΙΣΤΕΩΣ ΣΤΗΝ ΑΓΙΑ ΦΩΤΕΙΝΗ
2026-03-30 19:30 - 21:30
Μια κατανυκτική συνάντηση χορωδιών διοργανώνει ο Δήμος Νέας Σμύρνης σε συνεργασία με την Ιερά Μητρόπολης Νέας Σμύρνης, την Δευτέρα 30 Μαρτίου, ώρα 19:30, στην Ιερό Μητροπολιτικό Ναό της Αγίας Φωτεινής.
Ενόψει της Μεγάλης Εβδομάδας και της βαθιάς συγκίνησης που προκαλούν τα Θεία Πάθη οι δημότες θα έχουν την ευκαιρία να συμμετάσχουν σε μια μοναδική εμπειρία που για πρώτη φορά πραγματοποιείται εντός της Μητρόπολης της πόλης μας.
Στην εκδήλωση συμμετέχουν η Βυζαντινή Χορωδία της Ιεράς Μητρόπολης Νέας Σμύρνης, υπό την διεύθυνση του Χοράρχη Αντωνίου Παπαδόπουλου, η Χορωδία του Δήμου Νέας Σμύρνης SMYRNA, υπό την διεύθυνση του Μαέστρου Γεωργίου Ζιάκα και η Χορωδία της Εμπορικής Τράπεζας υπό την διεύθυνση του Μαέστρου Σταύρου Μπερή.

ΔΙΗΜΕΡΟ PET DAY ΣΤΟΝ ΓΑΛΑΞΙΑ
2026-04-04 11:30 - 2026-04-05 14:00
Ένα ξεχωριστό διήμερο αφιερωμένο στην φροντίδα των αδέσποτων και την αξία της προσφοράς διοργανώνει το Γραφείο Αστικής Πανίδας του Δήμου Νέας Σμύρνης το Σάββατο 4 και την Κυριακή 5 Απριλίου στον Δημοτικό Πολυχώρο «Γαλαξίας».

Το Σάββατο 4 Απριλίου θα πραγματοποιηθούν:
• Ημέρα Υιοθεσίας. Γνωρίστε τα σκυλάκια που ψάχνουν το παντοτινό τους σπίτι. Ίσως ο νέος σας καλύτερος φίλος να σας περιμένει εδώ!
• Φιλανθρωπικό Bazaar: Χειροποίητες δημιουργίες και δώρα για εσάς και τα κατοικίδιά σας. Τα έσοδα διατίθενται για τη φροντίδα των αδέσποτων.
• Face Painting: Οι μικροί μας φίλοι μεταμορφώνονται στα αγαπημένα τους ζωάκια!

Την Κυριακή 5 Απριλίου θα πραγματοποιηθεί Ημερίδα για τον Εθελοντισμό, όπου θα βραβευτούν οι εθελοντές και τα Σωματεία της πόλης μας. Στο πλαίσιο της Ημερίδας θα πραγματοποιηθεί μια σημαντική συζήτηση με διακεκριμένους ομιλητές για τη φιλοζωία, τις προκλήσεις και τη δύναμη της εθελοντικής δράσης.
Θα μιλήσουν:
* Dr Νικόλαος Χρυσοβερίδης, Κτηνίατρος, Πρόεδρος Κτηνιατρικού Συλλόγου Αττικής & Νήσων με θέμα “Η δημόσια υγεία και πως εναρμονίζεται με τον εθελοντισμό”.
* Κωνσταντίνος Αναστόπουλος, Κτηνίατρος, με θέμα “Η κτηνιατρική μέσω του Εθελοντισμού
* Θανάσης Γούναρης, Αντιπρόεδρος Πανελλήνιας Ομοσπονδίας ΝΕΜΕΣΙΣ, με θέμα “Φιλοζωία στην πράξη: Όταν το Σχολείο γίνεται κοινότητα Εθελοντισμού
* Μαρία Μαραντίδου, Πρόεδρος Φιλοζωικής & Περιβαλλοντικής Δράσης Εθελοντών Π. Φαλήρου – Νέας Σμύρνης με θέμα “Εθελοντισμός στην Φιλοζωία”.

Ελάτε να γνωριστούμε, να παίξουμε και να στηρίξουμε τα αδέσποτα της πόλης μας.
Οι εκδηλώσεις και τις δύο ημέρες ξεκινούν στις 11:30

ΟΙ "ΑΝΑΜΝΗΣΕΙΣ ΕΝΟΣ ΚΟΡΙΤΣΙΟΥ"
2026-04-20 19:30 - 21:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Το βιβλίο ης Μαργαρίτας – Ασπασίας Θεοδωράκη “Αναμνήσεις ενός κοριτσιού” παρουσιάζεται την Δευτέρα 20 Απριλίου, ώρα 19:30 στον Δημοτικό Πολυχώρο “Γαλαξίας”
Για το βιβλίο θα μιλήσουν η συγγραφέας του και κόρη του αείμνηστου συνθέτη Μίκη Θεοδωράκη, η Αντιδήμαρχος Χορωδιών και Φιλαρμονικής Μαριαλένα Αγγελίδου, και η Καθηγήτρια – Φιλόλογος Χρυσούλα Παπαζώτου.
Αποσπάσματα του βιβλίου θα διαβάσει ο Ηθοποιός – Τραγουδιστής Παναγιώτης Πετράκης.
Συμμετέχουν η χορωδία των ΚΑΠΗ Νέας Σμύρνης υπό τον μαέστρο Γιώργο Ζιάκα.
Θα τραγουδήσει ο Άγγελος Θεοδωράκης και στο πιάνο θα τον συνοδεύσει ο Άλκης Κόλλιας.
Τον συντονισμό της εκδήλωσης θα κάνει η Ολυμπία Ιωσηφίδου

Είσοδος ελεύθερη.

ΕΠΑΓΓΕΛΜΑΤΙΚΗ ΚΑΤΑΡΤΙΣΗ & ΣΥΜΠΕΡΙΛΗΨΗ ΑΝΑΠΗΡΩΝ
2026-04-22 19:00 - 21:00
Με στόχο την ενίσχυση της ισότιμης συμμετοχής στην εκπαίδευση και την εργασία, και την προώθηση μιας κοινωνίας χωρίς αποκλεισμούς ο Δήμος Νέας Σμύρνης διοργανώνει Εσπερίδα Ενημέρωσης την Τετάρτη 22 Απριλίου, ώρα 19:00 στον Δημοτικό Πολυχώρο Γαλαξίας.
Η εκδήλωση πραγματοποιείται με αφορμή την Παγκόσμια Ημέρα Ευαισθητοποίησης για τον Αυτισμό (2 Απριλίου) και στόχο έχει την έγκυρη ενημέρωση πολιτών, ενδιαφερόμενων ατόμων και οικογενειών για τις δυνατότητες εκπαίδευσης, κατάρτισης και ένταξης στην αγορά εργασίας.
Συμμετέχουν οι φορείς: Δ.ΥΠ.Α , ΑΛΜΑ, ΦΑΡΟΣ ΤΥΦΛΩΝ Ελλάδας, ΚΔΒΜ Ευρωπαϊκή Ανάπτυξη , Εμπορικός Σύλλογος Νέας Σμύρνης
Στο πλαίσιο της εκδήλωσης θα παρουσιαστούν
• Προγράμματα σπουδών
• Παρουσίαση ειδικοτήτων
• Διαδικασίες ένταξης και απασχόλησης ΑμεΑ

Η είσοδος για το κοινό είναι ελεύθερη.

Η ΔΙΑΘΗΚΗ ΤΟΥ ΦΙΝΤΕΛ
2026-04-25 19:00 - 21:00
“Η διαθήκη του Φιντέλ Κάστρο” (Εκδόσεις “Ταξιδευτής”), μια επιλογή από τα τελευταία κείμενα του Κουβανού ηγέτη παρουσιάζεται το Σάββατο 25 Απριλίου ώρα 19:00 στη Δημοτική Βιβλιοθήκη (Αϊδινίου 28). Την εκδήλωση συνδιοργανώνουν ο Δήμος Νέας Σμύρνης, ο Πολιτιστικός Σύλλογος Χοσέ Μαρτί και οι Εκδόσεις “Ταξιδευτής”.
Πρόκειται για μία επετειακή έκδοση για 100 χρόνια από την γέννηση του Κάστρο για την οποία θα μιλήσουν ο εκδότης των εκδόσεων Ταξιδευτής Κώστας Παπαδόπουλος, ο Κώστας Ήσυχος, ο μεταφραστής του βιβλίου Βαγγέλης Γονατάς και ο Δημοτικός Σύμβουλος Λαζαρος Κικίδης.
Την εκδήλωση θα τιμήσει με την παρουσία του ο πρέσβης της Κούβας στη χώρα μας Aramis Fuente Hernandez,
Παράλληλα με την παρουσίαση του βιβλίου θα υπάρξει ενημέρωση για τα ταξίδια Αλληλεγγύης στην Κούβα και τους τρόπους συμπαράστασης στον Κουβανέζικο λαό.

ΑΘΛΗΤΙΚΗ ΗΜΕΡΑ - ΗΜΕΡΑ ΠΟΔΗΛΑΤΟΥ
2026-04-26 10:00 - 15:00
Με πρωταγωνιστή το ποδήλατο για παιδιά 6-15 ετών και πλήθος άλλες δραστηριότητες για μικρούς και μεγάλους η Νέα Σμύρνη φοράει τα αθλητικά της για την διοργάνωση της Αθλητικής Ημέρας την Κυριακή 26 Απριλίου στο Άλσος.
Η Διεύθυνση Αθλητισμού του Δήμου καλεί τα παιδιά να φορέσουν τα κράνη τους, να ανέβουν στα ποδήλατά τους και να ζήσουν μια μοναδική διαδραστική εμπειρία. Οι μικροί αναβάτες στην κεντρική πλατεία του Άλσους θα συμμετάσχουν σε παιχνίδια δεξιοτεχνίας όπως «Το Σαλιγκάρι της Υγείας», «Το Ζικ -Ζακ της Συνεργασίας», «Η πόρτα της καινοτομίας» κ.α. Επίσης θα ενημερωθούν από πιστοποιημένους εκπαιδευτές Ποδηλασίας για την Ποδηλατική Οδική Ασφάλεια, για την Ποδηλατική κουλτούρα και συμπεριφορά μέσω της εκπαιδευτικής παρουσίασης «Ποδηλατώ με ασφάλεια στην πόλη μου».
Παράλληλα θα υλοποιηθούν και άλλες εκπαιδευτικές δράσεις όπως «Ρόδα είναι και γυρίζει», «Από το σπίτι στο Σχολείο», «Ζωγραφίζω το ποδήλατο και την πόλη μου». Όλοι οι μικροί ποδηλάτες στο τέλος θα λάβουν ως ενθύμιο, Δίπλωμα Συμμετοχής, με το οπισθόφυλλο αφιερωμένο στην επεξήγηση των 17 στόχων του Ο.Η.Ε για τη Βιώσιμη Ανάπτυξη. Στο τέλος θα πραγματοποιηθεί κλήρωση ανάμεσα στους συμμετέχοντες με δώρα ένα ποδήλατο, κράνη και ποδηλατικές εμφανίσεις.
Την ίδια μέρα το Άλσος θα μεταμορφωθεί σ’ έναν τεράστιο αθλητικό χώρο όπου θα πραγματοποιηθούν:

• Μάθημα Pilates από τα Τμήματα Μαζικού Αθλητισμού του Δήμου Νέας Σμύρνης με ελεύθερη συμμετοχή.
• Σκυταλοδρομία με την συνεργασία του Σ.Α.Φ.Α.Ν.Σ. στον εξωτερικό διάδρομο του Άλσους .
• Παρουσίαση του αθλήματος Pétanque από τους αθλητές του ΠΑΝΙΩΝΙΟΥ Γ.Σ.Σ που έχουν τα γήπεδα τους στο χώρο του Άλσους.
• Χορευτικές επιδείξεις KANGOO JUMPS
• Parkour από τον Άθλο Νέας Σμύρνης
• Παρουσίαση προγραμμάτων από τα τμήματα Αισθητικής Ομαδικής Γυμναστικής, Μοντέρνου Χορού και Special Olympics Ρυθμικής Γυμναστικής του Άθλου Νέας Σμύρνης.

Οι δράσεις της Αθλητικής Ημέρας ξεκινούν στις 10:00 και ολοκληρώνονται στις 15:00

Είσοδος ελεύθερη.

Σας περιμένουμε όλους

ΠΡΩΤΟΜΑΓΙΑ ΣΤΗΝ ΠΛΑΤΕΙΑ ΜΕ ΤΟΝ ΝΙΚΟ ΠΟΡΤΟΚΑΛΟΓΛΟΥ
2026-05-01 20:00 - 22:30
Στα γνώριμα γι’ αυτόν “λημέρια” της Πλατείας επιστρέφει την Πρωτομαγιά ο Νίκος Πορτοκάλογλου με μια μεγάλη συναυλία στο πλαίσιο των Πρωτομαγιάτικών Εκδηλώσεων 2026. Την συναυλία διοργανώνει ο Δήμος Νέας Σμύρνης με την υποστήριξη της Περιφέρειας Αττικής.
Την Παρασκευή 1 Μαίου, ο Νίκος Πορτοκάλογλου που μεγάλωσε στη Νέα Σμύρνη και ξεκίνησε από εδώ την σπουδαία καλλιτεχνική του πορεία θα πραγματοποιήσει ένα μουσικό ταξίδι στο χρόνο με τις μεγαλύτερες παλιές αλλά και νέες επιτυχίες του. Θα τον πλαισιώσει μια εξαίσια ομάδα μουσικών κι όλοι μαζί υπόσχονται μια βραδιά που θα μείνει αξέχαστη.

Ώρα έναρξης 20:00
Είσοδος ελεύθερη

ΔΙΑΓΩΝΙΣΜΟΣ ΖΩΓΡΑΦΙΚΗΣ ΓΙΑ ΠΑΙΔΙΑ
2026-05-02 11:00 - 13:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Διαγωνισμό Παιδικής Ζωγραφικής θέμα “Εκεί που ανθίζει η Ειρήνη” διοργανώνει ο Δήμος Νέας Σμύρνης σε συνεργασία με την Παναθηναϊκή Οργάνωση Γυναικών Νέας Σμύρνης το Σάββατο 2 Μαϊου στον Δημοτικό Πολυχώρο “Γαλαξίας”, ώρα 11:00-13:00.
Ο διαγωνισμός απευθύνεται σε παιδιά Νηπιαγωγείου και Δημοτικού που καλούνται να διασκεδάσουν, να εκφράσουν την δημιουργικότητα και την φαντασία τους και να αποδώσουν με το δικό τους μοναδικό τρόπο την έννοια της ειρηνικής συνύπαρξης.
Οι ζωγραφιές θα αξιολογηθούν από επιτροπή και στους νικητές θα δοθούν βραβεία / έπαινοι. Για όλα τα παιδιά που θα συμμετέχουν οι διοργανωτές έχουν ετοιμάσει πολλές εκπλήξεις

ΣΥΝΑΥΛΙΑ ΤΗΣ ΠΑΥΛΙΝΑΣ ΒΟΥΛΓΑΡΑΚΗ ΣΤΗΝ ΠΛΑΤΕΙΑ
2026-05-02 20:00 - 23:00
Η Νέα Σμύρνη υποδέχεται την Άνοιξη με μια μεγάλη συναυλία της Παυλίνας Βουλγαράκη το Σάββατο 2 Μαίου στην Πλατεία στο πλαίσιο των Πρωτομαγιάτικων εκδηλώσεων του Δήμου Νέας Σμύρνης.
Η καταξιωμένη καλλιτέχνης που έχει συνεργαστεί με μερικά από τα μεγαλύτερα ονόματα της Ελληνικής μουσικής σκηνής, θα μοιραστεί με το κοινό μουσικές σκέψεις και θα ξεδιπλώσει σελίδες της προσωπικής της δισκογραφίας.

Ώρα έναρξης 20:00
Είσοδος ελεύθερη.

Η ΟΘΩ-Ν-ΙΤΣΑ
2026-05-06 19:00 - 21:00
Διαδραστική παρουσίαση του παιδικού βιβλίου της Έλενας Αγγελοπούλου “Οθω-Ν-ίτσα” (Εκδόσεις Κομνηνός) θα πραγματοποιηθεί την Τετάρτη 6 Μαΐου ώρα 19:00 στη Δημοτική Βιβλιοθήκη στο πλαίσιο του Φεστιβάλ Κήπου του Δήμου Νέας Σμύρνης.Τα παιδιά καλούνται από την συγγραφέα, που θα βρίσκεται εκεί για να υπογράψει το βιβλίο της, να μιλήσουν για τις οθόνες και να παίξουν όλοι μαζί χωρίς οθόνες!Το βιβλίο θα παρουσιάσουν η Σύμβουλος Ψυχικής Υγείας Στεφανία Ρουλάκη και η ηθοποιός Μ. Σολά
Είσοδος ελεύθερη

ΠΑΡΑΔΟΣΙΑΚΟ ΑΝΤΑΜΩΜΑ ΣΥΛΛΟΓΩΝ
2026-05-09 19:30 - 22:30
Ραντεβού με την παράδοση κλείνει η Νέα Σμύρνη το Σάββατο 9 Μαΐου στο Άλσος, όπου οι Πολιτιστικοί Σύλλογοι της πόλης θα παρουσιάσουν ένα πανόραμα χορών και μουσικής απ’ όλη την χώρα. Η εκδήλωση εντάσσεται στις Πρωτομαγιάτικες εκδηλώσεις του Δήμου Νέας Σμύρνης.
Στο αντάμωμα συμμετέχουν:
* Η Ένωση Ποντίων Νέας Σμύρνης – Αγ. Δημητρίου – Π. Φαλήρου “Η Μαύρη Θάλασσα”
* Η Ένωση Ηπειρωτών Νέας Σμύρνης – Π. Φαλήρου “Η Τιτάνη”
* Ο Σύλλογος Ιμβρίων
* Ο Πολιτιστικός Σύλλογος Αιτωλοακαρνάνων Νέας Σμύρνης “Ο Αχελώος”
* Ο Σύλλογος Τενεδίων “Ο Τέννης”
* Ο Πολιτιστικός Σύλλογος “Αιολίδα”
* Το Τμήμα Παραδοσιακών Χορών του Ελληνικού Ερυθρού Σταυρού Νέας Σμύρνης
* Τα Τμήματα Παραδοσιακών Χορών του Δήμου Νέας Σμύρνης
* Η Ένωση Κρητών Νέας Σμύρνης

Ώρα έναρξης: 19:30
Είσοδος ελεύθερη

ΟΜΑΛΗ ΜΕΤΑΒΑΣΗ ΠΑΙΔΙΩΝ ΣΤΟ ΔΗΜΟΤΙΚΟ: ΕΣΠΕΡΙΔΑ ΓΙΑ ΓΟΝΕΙΣ ΚΑΙ ΕΚΠΑΙΔΕΥΤΙΚΟΥΣ
2026-05-14 19:00 - 21:00
Τα βήματα για την ομαλή μετάβαση των παιδιών από το Νηπιαγωγείο στο Δημοτικό είναι το θέμα της Εσπερίδας που διοργανώνει η Διεύθυνση Παιδείας & Διά Βίου Μάθησης του Δήμου Νέας Σμύρνης την Πέμπτη 14 Μαΐου, ώρα 19:00 στον Δημοτικό Πολυχώρο “Γαλαξίας”.
Εισηγήσεις θα κάνουν:
* Κρυστάλλω Ρακαλίδου, Σύμβουλος Εκπαίδευσης ΠΕ 60, Διεύθυνση Πρωτοβάθμιας Εκπαίδευσης Δ΄ Αθήνας με θέμα “Μία νέα αρχή: Γέφυρες μεταξύ Νηπιαγωγείου και Δημοτικού
* Δέσποινα Κωνσταντοπούλου Σύμβουλος Εκπαίδευσης ΠΕ 70, Διεύθυνση Πρωτοβάθμιας Εκπαίδευσης Δ΄ Αθήνας με θέμα “Μετάβαση από το Νηπιαγωγείο στο Δημοτικό. Το “νέο” σχολείο: αλλαγή, προσαρμογή εξέλιξη και ο ρόλος των γονέων”
* Σταυρούλα Παντινάκη, Ψυχολόγος MSc Κλινικής Νευροψυχολογίας και Παιδαγωγικής Ψυχολογίας CBT Therapist, 1ο ΚΕΔΑΣΥ, Δ’ Αθήνας με θέμα “Σχολική ετοιμότητα και συναισθηματική ωρίμανση: Πως η γονεϊκότητα ενισχύει την αυτονομία.
Χαιρετισμούς θα απευθύνουν ο Αντιδήμαρχος Παιδείας & Διά Βίου Μάθησης Γιώργος Γουρναρόπουλος και Διευθυντής Πρωτοβάθμιας Εκπαίδευσης Δ’ Αθήνας Ιωάννης Κουμέντος.

Είσοδος ελεύθερη

Ψυχική ασθένεια και μοναξιά: Από την απομόνωση στη σύνδεση με την κοινότητα
2026-05-15 11:00 - 13:00
Η Τ.Ο.Π.Ψ.Υ. Δήμου Νέας Σμύρνης σας προσκαλεί σε μια ανοιχτή συζήτηση στο πλαίσιο της Ευρωπαϊκής Εβδομάδας Ψυχικής Υγείας
«Ψυχική ασθένεια και μοναξιά:
Από την απομόνωση στη σύνδεση με την κοινότητα»
Μιλάμε ανοιχτά για τη μοναξιά, την απομόνωση και τους τρόπους με τους οποίους η κοινότητα μπορεί να γίνει γέφυρα υποστήριξης και επανένταξης.
Παρασκευή 15 Μαΐου 2026
Ώρα: 11:00
Πολυχώρος «Γαλαξίας», Πλατεία Νέας Σμύρνης
Συζητούν:
• Νίκος Ρωμανάκης – Ψυχολόγος, ΕΚΨ “Π. Σακελλαρόπουλος”
• Σωτήρης Καρβουντζής – Ψυχολόγος, Κέντρο Ημέρας “Άνοδος”
• Στέλιος Μοίρας – Κοινωνικός Λειτουργός (MSc), Π.Ε.Ψ.Α.Ε.Ε.
Συντονίζει: Αμαλία Χατζή – Κοινωνική Λειτουργός, Κοινωνικές Δομές Δήμου Νέας Σμύρνης
Σας περιμένουμε να μοιραστούμε σκέψεις, εμπειρίες και τρόπους ενδυνάμωσης της ψυχικής υγείας στην πόλη μας.
Είσοδος ελεύθερη
Στο πλαίσιο της Εβδομάδας Εαρινού Τσεκ Απ (15–22 Μαΐου)

ΤΑΙΝΙΑ ΝΤΟΚΙΜΑΝΤΕΡ ΓΙΑ ΤΗΝ ΠΟΝΤΙΑΚΗ ΓΕΝΟΚΤΟΝΙΑ
2026-05-15 20:00 - 22:00
Η ταινία ντοκιμαντέρ του Νίκου Ασλανίδη “Η μπάντα” θα προβληθεί την Παρασκευή 15 Μαΐου στον Δημοτικό Πολυχώρο “Γαλαξίας” στο πλαίσιο των τριήμερων εκδηλώσεων τιμής και μνήμης για την επέτειο της Ποντιακής Γενοκτονίας. Τις εκδηλώσεις συνδιοργανώνουν ο Δήμος Νέας Σμύρνης και η Ένωση Ποντίων “Η Μαύρη Θάλασσα”.Η “μπάντα” είναι μια ταινία βασισμένη στην αληθινή ιστορία του μοναδικού επιζήσαντα από την Φιλαρμονική Ορχήστρα της Κερασούντας.

Ώρα έναρξης: 20:00Είσοδος ελεύθερη.

ΘΕΑΤΡΙΚΗ ΠΑΡΑΣΤΑΣΗ ΣΤΗΝ ΕΣΤΙΑ ΓΙΑ ΤΗΝ ΓΕΝΟΚΤΟΝΙΑ ΤΩΝ ΠΟΝΤΙΩΝ
2026-05-16 20:00 - 22:00
Η θεατρική παράσταση “Ρόδαφ’νον” του Ποντιακού Θεάτρου με τον Τάκη Βαμβακίδη, σε σκηνοθεσία του Θέμη Μουμουλίδη παρουσιάζεται το Σάββατο 16 Μαΐου στην Εστία με αφορμή την συμπλήρωση των 107 χρόνων από την Γενοκτονία των Ποντίων. Πρόκειται για μια συνδιοργάνωση του Δήμου Νέας Σμύρνης με την Ένωση Ποντίων “Η Μαύρη Θάλασσα”. Ώρα έναρξης 20:00
Η μνήμη της Γενοκτονίας του Ποντιακού Ελληνισμού θα τιμηθεί και την Παρασκευή 15 Μαΐου στον Δημοτικό Πολυχώρο “Γαλαξίας” όπου θα προβληθεί η ταινία – ντοκυμαντέρ του Νίκου Ασλανίδη “Η μπάντα” που είναι βασισμένη στην αληθινή ιστορία του μοναδικού επιζήσαντα από την Φιλαρμονική Ορχήστρα της Κερασούντας. Ώρα έναρξης 20:00
Τέλος την Κυριακή 17 Μαΐου θα πραγματοποιηθεί όπως κάθε χρόνο η εκδήλωση μνήμης στο Μνημείο Γενοκτονίας των Ποντίων (Αμισού 11). Ώρα έναρξης: 11:30

Η είσοδος σε όλες τις εκδηλώσεις είναι ελεύθερη.

ΜΑΧΗ ΤΗΣ ΚΡΗΤΗΣ: ΕΚΔΗΛΩΣΗ ΤΙΜΗΣ ΚΑΙ ΜΝΗΜΗΣ
2026-05-17 20:00 - 22:00

ΗΜΕΡΙΔΑ ΓΙΑ ΤΟΝ ΚΑΡΚΙΝΟ
2026-05-18 18:30 - 21:00
Ημερίδα για τα νεότερα δεδομένα που αφορούν τον καρκίνο και την σημασία της πρόληψης και έγκαιρης διάγνωσης διοργανώνει ο Δήμος Νέας Σμύρνης την Δευτέρα 18 Μαΐου, ώρα 18:30 στον Δημοτικό Πολυχώρο “Γαλαξίας”. Η εκδήλωση εντάσσεται στην 4η Εβδομάδα Εαρινού Τσεκ Απ της Κοινωνικής Υπηρεσίας του Δήμου που πραγματοποιείται 15-22 Μαΐου.
Στην ημερίδα θα μιλήσουν ο Ομότιμος Καθηγητής της Ιατρικής Σχολής του ΕΚΠΑ Ευστράτιος Πατσούρης και η Κυτταρολόγος, Διευθύντρια ΕΣΥ του Λαϊκού Νοσοκομείου Παναγιώτα Μήκου.

Είσοδος ελεύθερη

ΣΕΜΙΝΑΡΙΟ ΚΑΡΠΑ ΚΑΙ ΠΡΩΤΩΝ ΒΟΗΘΕΙΩΝ
2026-05-20 10:30 - 13:00
Σεμινάριο ΚΑΡΠΑ Καρδιοαναπνευστικής Αναζωογόνησης CPR και Πρώτων Βοηθειών διοργανώνεται την Τετάρτη 20 Μαΐου, ώρα 10:30 στον Δημοτικό Πολυχώρο “Γαλαξίας”. Η δράση εντάσσεται στο πλαίσιο της 4ης Εβδομάδας Εαρινού Τσεκ Απ (15-22 Μαΐου) της Κοινωνικής Υπηρεσίας Δήμου Νέας Σμύρνης σε συνεργασία με το Τμήμα Υγείας του Δήμου.Το σεμινάριο τελεί υπό την αιγίδα του Ελληνικού Διαδημοτικού Δικτύου Υγειών Πόλεων και του Ιατρικού Συλλόγου Αθήνας.Σε όλους τους συμμετέχοντες θα δοθεί πιστοποιητικό παρακολούθησης και εκπαίδευσης.

ΣΕΜΙΝΑΡΙΟ ΓΙΑ ΤΙΣ ΕΞΑΡΤΗΣΕΙΣ ΤΩΝ ΕΦΗΒΩΝ
2026-05-21 18:30 - 21:00
Σεμινάριο με θέμα “Κατανόηση της εξαρτητικής διαδικασίας – Πρόληψη και έγκαιρη αντιμετώπιση του φαινομένου” διοργανώνει ο Δήμος Νέας Σμύρνης σε συνεργασία με το Κέντρο Πρόληψης Εξαρτήσεων “Ήλιος” την Πέμπτη 21 Μαΐου, ώρα 18:30 στον Δημοτικό Πολυχώρο “Γαλαξίας”.Στο πλαίσιο του σεμιναρίου, που στοχεύει στην δημιουργία υγειών σχέσεων και στην στήριξη της ψυχοκοινωνικής ανάπτυξης των παιδιών, θα υπάρξει συζήτηση και ανταλλαγή εμπειριών και απόψεων σε ένα ασφαλές και υποστηρικτικό περιβάλλον.Εισηγητής: Ευάγγελος Κωνσταντίνου, Κοινωνικός Ψυχολόγος (MSc), Ψυχαναλυτικός Ψυχοθεραπτευτής, Επιστημονικός Υπεύθυνος Κέντρου Πρόληψης “Ήλιος”.

Είσοδος ελεύθερη.

ΠΑΡΟΥΣΙΑΣΗ ΒΙΒΛΙΟΥ ΣΤΟ ΦΕΣΤΙΒΑΛ ΚΗΠΟΥ
2026-05-22 19:00 - 21:00
Το βιβλίο “Έλληνες στρατιώτες και Μικρασιατική Εκστρατεία: Πτυχές μιας οδυνηρής εμπειρίας”, (Εκδόσεις της Εστίας) παρουσιάζεται την Παρασκευή 22 Μαΐου, ώρα 19:00 στην Δημοτική Βιβλιοθήκη (Αϊδινίου 28) στο πλαίσιο του Φεστιβάλ Κήπου.Για το βιβλίο θα μιλήσουν ο Δημήτρης Καμούζης, Ιστορικός, Ερευνητής στο Κέντρο Μικρασιατικών Σπουδών και ο Αλέξανδρος Μακρής, Δρ. Ιστορίας, διδάσκων Πανεπιστημίου Δυτικής Αττικής.Σύντομο χαιρετισμό θα απευθύνει ο Δημοτικός Σύμβουλος Λάζαρος Κικίδης, Εντεταλμένος για την Δημοτική Βιβλιοθήκη.

Είσοδος ελεύθερη.
